**Ministru kabineta noteikumu projekta "Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir veikt grozījumus Ministru kabineta 2018.gada 4.janvāra noteikumos Nr.13:1. palielinot projektu īstenošanai pieejamā finansējuma apjomu;
2. papildinot 4.2.1.2.pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2.pasākums) ietvaros atjaunojamo ēku sarakstu;
3. mazinot administratīvo slogu 4.2.1.2.pasākuma īstenošanā iesaistītajām pusēm;
4. atvieglojot līguma par projekta īstenošanu, kas noslēgts ar Centrālo finanšu un līgumu aģentūru grozījumu kārtību;

Grozījumu mērķis ir veicināt 4.2.1.2.pasākuma ietvaros pieejamā finansējuma apguvi un projektu īstenošanu 2018.gada būvniecības sezonā.Vēlamais grozījumu spēkā stāšanās laiks ir 2018.gada jūnijs. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrijai (turpmāk – EM) bija uzdots sniegt konkrētu praktiski īstenojamu priekšlikumu par investīcijām Kultūras ministrijas un Izglītības un zinātnes ministrijas pārraudzībā esošo ēku energoefektivitātes projektos.Papildus Valmieras pilsētas pašvaldība 19.03.2018. vēstulē Nr.2.2.1.7/18/339 informēja EM, Veselības ministriju un Finanšu ministriju par finansējuma 2,7 milj. *euro* apmērā nepieciešamību SIA "Vidzemes slimnīca" ēku kompleksa energoefektivitātes paaugstināšanai. Savukārt Cēsu pilsētas pašvaldība 20.03.2018. vēstulē Nr.1-33/1481 informēja EM par finansējuma 1 milj. *euro* apmērā nepieciešamību SIA "CĒSU KLĪNKA" viena korpusa energoefektivitātes paaugstināšanai.Lai izpildītu doto uzdevumu un sniegtu atbalstu slimnīcu energoefektivitātes paaugstināšanai, EM ierosina šādas izmaiņas 2018. gada 4. janvāra noteikumos Nr. 13 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu” otrās projektu iesniegumu atlases kārtas īstenošanas noteikumi” (turpmāk – MKN Nr. 534):1. ***Papildināt MK noteikumu 1.pielikumu ar jauniem finansējuma saņēmējiem un precizēt pieejamo publisko finansējumu***

Palielināt 4.2.1.2.pasākuma otrās projektu iesniegumu atlases kārtas pieejamo publisko finansējumu par 7 970 418 *euro*, iekļaujot šādus finansējuma saņēmējus:* Valsts akciju sabiedrība "Valsts nekustamie īpašumi" (turpmāk – VNĪ") par projektu Pils ielā 38, Ventspilī, ar kopējo publisko finansējumu 1 050 001 *euro*, projektu Kuģinieku ielā 2, Ventspilī, ar kopējo publisko finansējumu 1 050 001 *euro* un valsts akciju sabiedrības ar ierobežotu atbildību “Jaunais Rīgas teātris” (turpmāk – JRT) projektu ar kopējo finansējumu 2 170 416 *euro*;
* SIA "Vidzemes slimnīca" ar kopējo publisko finansējumu 2 700 000 *euro*. Projekts ir ar augstu gatavības stadiju - ir izstrādāti tehniskie projekti Vidzemes slimnīcas energoefektivitātes pasākumu veicināšanai, tādējādi nodrošinot laicīgu finansējuma ieguldīšanu un rezultatīvo rādītāju sasniegšanu;
* SIA "CĒSU KLĪNKA" ar kopējo publisko finansējumu 1 000 000 *euro*;

Publiskais finansējums 5 800 002 *euro* tiek pārdalīts no publiskā finansējuma, kas ir pieejams ESKO tirgus attīstības veicināšanai, bet publiskais finansējums 2 170 416 *euro* – no 4.2.1.2.pasākuma pirmās projektu iesniegumu atlases kārtas. Likuma "Par pašvaldībām" 15.panta 6.punkts nosaka, ka pašvaldības autonomā funkcija ir nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu. Ņemot vērā iepriekš minēto, ēkās, kurās tiek pakalpojumi, par kuriem ir noslēgti līgumi ar Nacionālo veselības dienestu, pēc būtības un gara atbilst 4.2.1.2.pasākuma mērķgrupai. Līdz ar to arī Vidzemes slimnīca ir iekļaujama 4.2.1.2.pasākuma otrās kārtas saņēmēju vidū, lai arī tā sniedz savus pakalpojumus pašvaldības ēkā. Lai arī ēka ir tikusi uzturēta pienācīgā kārtībā, būtiski ēkas pārbūves darbi (pamatu stiprināšana, jumta nomaiņa utt.) finansējuma trūkuma dēļ nav veikti gadu desmitiem. Kā rezultātā Vidzemes slimnīca ir saņēmusi Būvniecības valsts kontroles biroja lēmumu, ar ko uzdod ēkas īpašniekam līdz 2018.gada 31.decembrim novērst virkni trūkumu, kas saistīti ar ēkas tehnisko stāvokli. Minēto trūkumu novēršanu vissaprātīgāk ir veikt kopā ar energoefektivitātes paaugstināšanas pasākumiem, tādējādi nodrošinot racionālu līdzekļu izmantošanu un minimizējot ietekmi uz ārstnieciskā procesa kvalitatīvu nodrošināšanu. Savukārt Cēsu klīnikas ēku komplekss ir būvēts 1975.gadā, un 2015.gadā ir veikta daļēja (1 korpusa) siltināšana KPFI projekta realizācijas ietvaros. Otra korpusa atjaunošana nav realizēta līdzekļu trūkuma dēļ. 9.3.2.specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” trešās kārtas uzsāktajā realizācijas projektā, kur SIA „CĒSU KLĪNIKA“ ir viena no finansējuma saņēmējām, atbalstāmo darbību sarakstā nav paredzēta ēku siltināšana, tāpēc nepieciešams piešķirt finansējuma korpusa atjaunošanai 4.2.1.2.pasākuma otrās kārtas ietvaros.Veselības ministrija ar 03.05.2018. vēstuli Nr. 01-10.2-01/1854 apzinās energoefektivitātes pasākumu veikšanas nepieciešamību Vidzemes slimnīcā un konceptuāli atbalsta Valmieras pilsētas pašvaldības lūgumu Ekonomikas ministrijai piešķirt papildus finansējumu ēkas energoefektivitātes pasākumu īstenošanai. Papildus Veselības ministrija norāda, ka ir identificētas arī citu ārstniecības iestāžu vajadzības uzlabot ēku energoefektivitāti, kā arī tās ir saņēmušas Būvniecības valsts kontroles biroja lēmumus ar uzdevumiem līdz noteiktam termiņam novērst konstatētos trūkumus.Veselības ministrija 13.03.2018. vēstulē ir informējusi EM, ka, lai nodrošinātu 4.2.1.2.pasākuma otrās projektu iesniegumu atlases kārtas ietvaros prioritāro projektu īstenošanu kvalitatīvi un pilnā apjomā, VM atsakās no projektu realizācijas divās ēkās. Tādējādi finansējums iekšēji tiks novirzīts prioritāro projektu īstenošanai, kas nav iespējams esošā finansējuma ietvaros. Līdz ar to netiks realizēti šādi projekti:• Valsts sabiedrība ar ierobežotu atbildību "Nacionālais rehabilitācijas centrs "Vaivari"", Vakara ielā 6, Jūrmalā;• Valsts sabiedrība ar ierobežotu atbildību "Paula Stradiņa klīniskā universitātes slimnīca", Pilsoņu ielā 13 k-24, Rīgā;Savstarpējas vienošanās rezultātā starp VNĪ, FM un EM 4.2.1.2.pasākuma otrās kārtas ietvaros notiks JRT ēkas atjaunošana. Finansējuma pārdale notiks no 4.2.1.2.pasākuma pirmās kārtas FM kvotas, jo projekts Smilšu ielā 1 netiks realizēts. Lai nodrošinātu kvotu pārdali, VNĪ ir iesniegusi atjaunojamo ēku sarakstu, kuras tiks ieskaitītas valsts ēku 3% atjaunošanas mērķī, kas noteikts Direktīvas Nr. 2012/27/ES 5.panta 1.daļā. Šo ēku atjaunošana notiek bez ES fondu līdzfinansējuma. Tādējādi attiecīgā finansējuma pārvirzīšanai uz otro projektu iesniegumu atlases kārtu nav tiešas ietekmes uz Direktīvā Nr. 2012/27/ES noteiktajiem mērķiem.Savukārt ēkas Pils ielā 38 un Kuģinieku ielā 2, Ventspilī 4.2.1.2.pasākuma otrās projektu iesniegumu atlases kārtas atjaunojamo ēku sarakstā nolemts iekļaut, balstoties uz Izglītības un zinātnes ministrijas 2018.gada 26.februāra vēstulē Nr.4-4.1e/2018/676 un Kultūras ministrijas 2017.gada 22.decembra vēstulē Nr.3.3-1/2751 ietverto informāciju par atbalstu attiecīgo ēku atjaunošanai 4.2.1.2.pasākuma otrās projektu iesniegumu atlases kārtas ietvaros. Arī VNĪ 2018.gada 27.februāra vēstulē Nr.7/2-2/2533 konceptuāli atbalstījusi attiecīgo ēku atjaunošanu, un ar 2018.gada 15. marta e-pasta vēstuli informējusi, ka abu ēku atjaunošanai nepieciešamās izmaksas ir 6 181 422 *euro*, no kuriem 2 100 002 milj. *euro* ir iespējams attiecināt 4.2.1.2.pasākuma otrās kārtas ietvaros.Attiecīgo ēku atjaunošana ir nepieciešama, lai nodrošinātu nepieciešamo guļvietu skaitu profesionālās izglītības kompetences centra "Ventspils Tehnikums" un profesionālās izglītības kompetences centra "Ventspils mūzikas vidusskola" audzēkņiem un pedagogiem.4.2.1.2.pasākuma kopējais publiskais finansējums ir 115 127 027 *euro*, tajā skaitā finanšu rezerve ir 7 022 201 *euro* apmērā. 4.2.1.2.pasākuma otrās kārtas kopējais publiskais pieejamais finansējums ir 32 507 612 *euro*, tajā skaitā Eiropas Reģionālās attīstības fonda finansējums – 27 631 470 *euro* un valsts budžeta finansējums – 4 876 142 *euro*. Pēc finansējuma palielināšanas otrās kārtas publiskais pieejamais finansējums būs 40 478 030 *euro*, tajā skaitā Eiropas Reģionālās attīstības fonda finansējums – 34 406 326 *euro* un valsts budžeta finansējums – 6 071 704 *euro*. Savukārt 4.2.1.2.pasākuma kopējais publiskais finansējums būs 120 927 029 *euro*, tajā skaitā finanšu rezerve ir 7 022 201 *euro* apmērā.1. ***Precizēt MK noteikumu anotācijas pielikumu (IPIA tabulu), dzēšot naudas plūsmas prognozes***

Ņemot vērā esošo situāciju būvniecības nozarē, kad tirgus strauji mainās, un tehniskās dokumentācijas sagatavošanas posmu, kurā bieži atklājas dažādi papildus nepieciešamie pasākumi, kuri pirms tam netika plānoti, tad nav iespējams precīzi plānot projektu naudas plūsmas. Iepriekš minēto iemeslu dēļ naudas plūsmas ir dzēstas no anotācijas pielikuma.Finansējuma plūsmu prognoze tiks iegūta, balstoties uz līgumiem, kas noslēgti ar Centrālo finanšu un līgumu aģentūru (turpmāk – CFLA), un līgumu ietvaros iesniegtajiem maksājumu pieprasījumu grafikiem.1. ***Noteikt, ka finansējuma saņēmējs var palielināt projekta attiecināmās izmaksas*** ***pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma noslēgšanas ar CFLA.***

Lai paātrinātu finansējuma apguvi 4.2.1.2.pasākuma otrās projektu iesniegumu atlases kārtas ietvaros, nepieciešams noteikt, ka finansējuma saņēmējs, kas minēts MK noteikumu Nr.13 1.pielikuma 1., 2., 3., 4. un 7. punktā, var palielināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma noslēgšanas ar CFLA. MK noteikumu Nr.13 1.pielikuma 5. un 6.punktā minēto finansējumu saņēmēju projektiem, kas tiek īstenoti saskaņā ar Eiropas Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 55.pantu un kas tiek īstenoti saskaņā ar Eiropas Komisijas lēmumu, nav iespējams palielināt attiecināmās izmaksas pēc līguma slēgšanas ar CFLA. Ja tiek pārsniegta tā summa, kas norādīta, apstiprinot projekta iesniegumu vai noslēdzot līgumu ar atbalsta sniedzēju, piešķirtais papildus finansējums kvalificējas kā jauns atbalsts, un attiecīgi tiks pārkāpti stimulējošās ietekmes nosacījumi.Projektu attiecināmo izmaksu palielināšanas esošā kārtība nosaka, ka attiecīgajam resoram ir jāsagatavo informatīvais ziņojums un tas jāiesniedz Ministru kabinetā (turpmāk – MK), kas ir laikietilpīga procedūra. Jaunā kārtība noteiks, ka finansējuma saņēmējiem CFLA būs jāiesniedz MK noteikumu Nr.13 17.punktā minētais apliecinājums, aktualizējot informāciju, kas ir noteikta MK noteikumu Nr.13 17.1., 17.2., 17.3. un 17.4.apakšpunktā. Tās ministrijas, kuru pārraudzībā ir vairākas iestādes ar vairākiem projektiem, var veikt finansējuma pārdali savu projektu ietvaros, ievērojot iestādēm piešķirto kvotu kopsummu.Pēc finansējuma saņēmēja iesnieguma saņemšanas par attiecināmo izmaksu palielināšanu sadarbības iestāde veic projekta pārvērtēšanu, kuras ietvaros jāpārliecinās par projektu iesniegumu vērtēšanas kvalitātes kritērija Nr.1 "Ēkas energoefektivitātes paaugstināšanas rezultātā plānotā siltumenerģijas un elektroenerģijas ietaupījuma kopsumma (megavatstundas/gadā) attiecībā pret projekta attiecināmām izmaksām (tūkstošos *euro*)" atbilstību. Projekta iesnieguma vērtēšanas laikā ir iespējams veikt gan projekta datu precizēšanu, gan attiecināmo izmaksu apjomu. 1. ***Noteikt, ka, ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas, kā rezultātā projekta izmaksas neiekļaujas MK noteikumu Nr.13 1. pielikumā noteiktajā finansējuma saņēmējam pieejamā finansējuma maksimālajā apmērā, finansējuma saņēmējs papildu izmaksas sedz no paša rīcībā esošajiem līdzekļiem.***

Noteikumu projekta 30.1 punkts attiecināms uz MK noteikumu Nr.13 1.pielikumā 5. un 6.punktā minētajiem finansējuma saņēmējiem analoģiski MK noteikumu Nr.13 30.2.apakšpunktam. Tas nozīmē, ka, ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas, kā rezultātā projekta izmaksas neiekļaujas MK noteikumu Nr.13 1. pielikumā noteiktā finansējuma saņēmēja pieejamā finansējuma maksimālajā apmērā, finansējuma saņēmēji papildu izmaksas sedz no līdzekļiem, **kas nav saistīti ar jebkādu valsts atbalstu.**  |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kapitālsabiedrības un kapitālsabiedrības veselības jomā, kas veic valsts deleģētus uzdevumus un sniedz sabiedriskos pakalpojumus ar vispārēju tautsaimniecisku nozīmi, un kurā valsts ir kapitāla daļu turētāja 100% apmērā, un ēka ir valsts vai valsts kapitālsabiedrības īpašumā.Kapitālsabiedrības veselības jomā, kas veic valsts deleģētus uzdevumus un sniedz sabiedriskos pakalpojumus ar vispārēju tautsaimniecisku nozīmi, un ēka ir pašvaldības īpašumā.Valsts kapitālsabiedrības kultūras jomā, kas veic valsts deleģētus uzdevumus un kurā valsts ir kapitāla daļu turētāja 100% apmērā, un ēka ir valsts vai valsts kapitālsabiedrības īpašumā.Valsts kapitālsabiedrības, kurās valsts ir kapitāla daļu turētāja 100% apmērā un to īpašumā vai lietojumā ir nacionālās sporta bāzes.Valsts kapitālsabiedrības izglītības jomā, kuru 100% kapitāldaļas pieder atvasinātai publiskai personai.Biedrības un nodibinājumi, ja ēkā veic valsts pārvaldes deleģētos uzdevumus kultūras un sociālajā jomā.Tiešās valsts pārvaldes iestādes vai tās padotības iestādes, vai valsts deleģēto pārvaldes uzdevumu veicošas atvasinātas publiskas personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību.Noteikumu projekta īstenošanu nodrošinās Centrālā finanšu un līgumu aģentūra. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** |  **Turpmākie trīs gadi (*euro*)** |
| **2019.gads** | **2020.gads** | **2021.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 6 375 000 | 1 147 500 | 6 375 000 | 1 875 785 | 6 375 000 | 1 875 785 | 1 875 785 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 375 000 | 1 147 500 | 6 375 000 | 1 875 785 | 6 375 000 | 1 875 785 | 1 875 785 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 7 500 000 | 1 350 000 | 7 500 000 | 2 206 806 | 7 500 000 | 2 206 806 | 2 206 806 |
| 2.1. valsts pamatbudžets | 7 500 000 | 1 350 000 | 7 500 000 | 2 206 806 | 7 500 000 | 2 206 806 | 2 206 806 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | -1 125 000 | -202 500 | -1 125 000 | -331 021 | -1 125 000 | -331 021 | -331 021 |
| 3.1. valsts pamatbudžets | -1 125 000 | -202 500 | -1 125 000 | -331 021 | -1 125 000 | -331 021 | -331 021 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | -1 125 000 | -202 500 | -1 125 000 | -331 021 | -1 125 000 | -331 021 | -331 021 |
| 5.1. valsts pamatbudžets | X | -202 500 | X | -331 021 | X | -331 021 | -331 021 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Otrās projektu iesniegumu atlases kārtas īstenošanai sākotnējais kopējais pieejamais finansējums bija 32 507 612 *euro,* tajā skaitā ERAF finansējums 27 631 470 *euro* un valsts budžeta finansējums 4 876 142 *euro*. Papildus piešķirtais finansējums ir 7 970 418 *euro*, tajā skaitā Eiropas Reģionālās attīstības fonda finansējums 6 774 855 *euro* un valsts budžeta finansējums 1 195 563 *euro.*Budžeta izdevumi ir kopējie projekta ieviešanai nepieciešamie publiskā finansējuma līdzekļi projektu īstenošanai 100% apmērā (ERAF 85% un valsts budžets 15%) no projekta attiecināmajām izmaksām.2018.gadā no papildus piešķirtā finansējuma plānots mazāks finansējums(1 350 000 *euro*), jo augsta projekta gatavības pakāpe (sagatavota tehniskā dokumentācija) ir tikai SIA "Vidzemes slimnīca" ēkas projektam. Kopējais publiskais finansējums attiecīgajam projektam ir 2,7 milj. *euro*.No 2019. - 2021.gadam finansējums plānots vienmērīgi (2 206 806 *euro*).Jāņem vērā, ka jau no 2017. gada maija ir pieejami atlases kritēriji un kritēriju piemērošanas metodika 4.2.1.2.pasākuma otrās atlases kārtas ietvaros, tādējādi ir paredzams, ka darbs pie tehniskās dokumentācijas izstrādes tiks nodrošināts jau laicīgi un ka būvdarbi tiks uzsākti 2019.gada sezonā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas amata vietu skaita izmaiņas. |
| 8. Cita informācija | Projektu īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. " |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projektam ir ietekme uz plānotajiem grozījumiem Ministru kabineta 2016. gada 9.augusta noteikumiem Nr.534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"". |
| 2. | Atbildīgā institūcija | Ekonomikas ministrija |
| 3. | Cita informācija  | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā anotācija tiks ievietota EM tīmekļa vietnē. |
| 2. | Sabiedrības līdzdalība projekta izstrādē | Sadarbība ar pašvaldībām un nevalstisko sektoru. |
| 3. | Sabiedrības līdzdalības rezultāti | Izstrādāts Noteikumu projekts, kas tiks nosūtīts saskaņošanai sadarbības partneriem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Centrālā finanšu un līgumu aģentūra savas darbības ietvaros. |
| 3. | Cita informācija | Nav |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē.Eglītis**

Zvaigznītis

67013171

Kristaps.Zvaigznitis@em.gov.lv